Pritzkerova cena

Pritzkerova cena alebo Pritzkerova cena za architektúru (Pritzker Architecture Prize), Hyattovej nadácie (Hyatt Foundation) je prestížne ocenenie v oblasti architektúry, inšpirované Nobelovou cenou.

Cenu založili v roku 1979 Jay Pritzker, podnikateľ a filantrop, zakladateľ hotelovej skupiny Hyatt, a jeho žena Cindy Pritzkerová. Okrem prestíže je reprezentovaná medailou a finančnou odmenou vo výške 100 000 dolárov.

Nominácia je otvorená komukoľvek, a tak sa ročne nominuje viac ako päťsto mien architektov z celého sveta. Medzinárodná porota zložená z architektov, podnikateľov, kritikov a historikov architektúry z nich potom určí víťaza v tajnom hlasovaní.

Tradíciou ceremoniálu je odovzdávanie ocenenia vždy na inom mieste, ktoré je architektonicky a historicky významné.

Bronzová medaila Pritzkerovej ceny bola inšpirovaná prácami amerického architekta Louis H. Sullivana, ktorý je považovaný za „otca mrakodrapov“.

Laureáti ceny

Iné projekty

Externé odkazy 
 http://pritzkerprize.com – oficiálne stránky